**KINEZIOLOŠKI FAKULTET SPLIT**

**II.REBALANS FINANCIJSKOG PLANA**

**ZA 2024.GODINU**

**Split, prosinac 2024.**

**Obrazloženje Financijskog plana za 2024-2026 — rebalans 2024.godina**

Proračunski korisnici su temeljem Zakona o proračunu dužni izraditi trogodišnje financijske planove.

Rebalans financijskog plana izrađuje se samo za tekuću godinu, koja je bila obuhvaćena u prethodnom trogodišnjem financijskom planu.

Rebalans plana zapravo obuhvaća izmjenu proračunskih iznosa odnosno njihovo smanjenje/povećanje u odnosu prema planu proračuna donesenom u rujnu 2023.godine.

Rebalans financijskog plana je naknadna promjena ili uravnoteženje financijskog plana ili proračuna, zbog prihoda ili rashoda većih ili manjih od izvorno planiranih.

Temeljem navedenog, rebalans Financijskog plana za 2024.godinu donosi se u svrhu usklađenja planiranih vrijednosti sa dinamikom dosadašnjeg izvršenja, te planiranog do kraja 2024.godine

**Prihodi Poslovanja**

Ukupno planirani prihodi za 2024. godinu su iznosili 3.477.946,00 eura, a iznos koji se planira uprihoditi do kraja 2024. iznosi 3.557.086,00 eura.

Što se tiče povećanja prihoda, u odnosu na planirano, najveći iznos odstupanja odnosi se na sredstva koja su realizirana po osnovi prijenosa između proračunskih korisnika istog proračuna, to su sredstva za novi HRZZ projekt IP-2024-05-8340, Uloga genetike, biološke dobi i karakteristika mišićnih vlakana u razvoju talenta i sportskoj izvedbi: "Studija na blizancima", a planirana su u 2024.godini temljem dopisa od same Zaklade.

Također, do značajnijeg povećanja je već prethodnim rebalansom došlo i na stavci prijenosa između proračunskih korisnika -EU sredstava, koja su planirna sukladno dostavljenim uputama sa Sveučilišta,

Kod planiranih namjenskih sredstava postoji odstupanje od cca 5% (smanjenje) u odnosu na planirano, dok je kod vlastitih prihoda odstupanje ipak značajnije i iznosi nešto malo manje od 60% planiranog iznosa.

Proračunski prihodi su uglavnom na razini planiranog.



**Rashodi poslovanja**

Ukupno planirani rashodi poslovanja za 2024.godinu iznosili su 3.602.946,00 eura, do kraja godine planira se rashoda u iznosu od 3.628.148,00 eura. U nastavkau su prikazani rashodi prema vrstama te obrazloženja značajnijih odstupanja u povećanju/smanjenju.

1. **Rashodi za zaposlene**



Rashodi za zaposlene su u odnosu na planirano povećani (uvažavajući i eventualne isplate do kraja godine) što je najvećim dijelom rezultat unaprijed zadanih limita koji se odnose na sredstva za plaće koje se planira na izvoru 11.

1. **Materijalni rashodi**



Kod materijalnih rashoda dolazi do povećanja u odnosu na planirano u iznosu od 91.450,00eura .

Najznačajnija odstupanja, kod kojih je došlo do povećanja, su službena putovanja (najzastupljeni su ERASMUS + osposobljavanja), zbog povećanja cijena došlo je do povećanja iznosa koji se odnosi na uredski materijal i ostale materijalne troškove. Osim navedenog, zbog povećanja cijena najma i troškovi zzakupnine i najamnine (najam dvorana i opreme za nastavu) imaju značajni rast u odnosu na planirano.

1. **Financijski rashodi, stipendije i školarine te ostali rashodi**



Financijski rashodi su naši uobičajeni rashodi vezani za redovno poslovanje, bankarske usluge i troškove platnog prometa.

Donacija Splitski savez sportova i Udruga Most.

1. **Rashodi za nabavu nefinancijske imovine:**



Odstupanja su vezana za nabavku uredske opreme i namještaja, nabavku medicinske i laboratorijske opreme, a sve u svezi preseljenje na adresu Teslina 12. Navedeno se planaira realizirati u 2025.godini

Voditeljica FIR službe: Dekan:

Ana Bačić, dipl.oec prof.dr.sc.Frane Žuvela